AIŠKINAMASIS RAŠTAS

Dėl Molėtų rajono savivaldybės vietinės reikšmės kelių sąrašo patvirtinimo

1. **Parengto tarybos sprendimo projekto tikslai ir uždaviniai:**

Šiuo sprendimu atnaujinamas vietinės reikšmės viešųjų kelių sąrašas, atsižvelgiant į atliktus kadastrinius statinių matavimus ir kitus pakeitimus bei papildymus.

**2. Siūlomos teisinio reguliavimo nuostatos:**

Šiuo sprendimu bus įgyvendinami Lietuvos Respublikos teisės aktai, Molėtų rajono savivaldybės strateginis veiklos planas 2023–2025 metams.

 **3. Laukiami rezultatai:**

Pagal Lietuvos automobilių kelių direkcijos paskelbtus kelių programos finansavimo reikalavimus iki 2025 m. visiems vietinės reikšmės keliams turi būti atlikti kadastriniai matavimai ir teisinė registracija. Šiuo metu tokios procedūros atliktos 61 proc. visų turimų kelių. Atnaujinamas sąrašas suteiks galimybę tiksliau paskirstyti kelių plėtros ir priežiūros programos lėšas seniūnijoms ir Molėtų miestui.

**4. Lėšų poreikis ir jų šaltiniai:**

 Sprendimo priėmimui lėšų poreikio nėra. Kelių kadastriniai matavimai atliekami Kelių priežiūros ir plėtros programos lėšomis.

**5. Kiti sprendimui priimti reikalingi pagrindimai, skaičiavimai ar paaiškinimai:**

Vietinės reikšmės kelių objektų sąrašas bus tikslinamas atsižvelgiant į atliktus matavimus ir teisinę registraciją.